Jabarkan GT 128 dari Modenas dalam bahasa melayu

Kuasa kuda: 9.63 HP @ 7,500 rpm

Daya kilas: 10.7 N-m @ 6,500 rpm

Jenis enjin: SOHC 2 injap 4 lejang satu silinder, sejukan udara

Lubang x lejang: 53.0 x 59.1 mm

Kapasiti tangki minyak: 4.3 L

Kadar pembakaran minyak: 64.4 km/l @ 80km/h

Kelajuan maksimum: Sekitar 140 km/j

Pada Mac 2009, Modenas telah melancarkan motosikal model terbaru MODENAS GT 128 yang menampilkan satu transformasi dari segi rekabentuk yang berbeza dari model-model yang telah diperkenalkan sebelum ini. Motosikal ini menggunakan enjin 130cc yang dilengkapi teknologi Kawasaki. Projek model ini dinamakan P507, telah mula dibangunkan seawal tahun 2006 dan telah melalui ujian-ujian yang getir oleh jurutera-jurutera tempatan Modenas untuk meyakinkan lagi tahap kualiti dan kualiti rekabentuk. Berdasarkan ciri-ciri enjin yang tahan lasak dan menjimatkan petrol, model ini juga dilengkapi brek cakera hadapan dan belakang untuk kuasa membrek yang lebih sempurna dan selamat, rim sukan (sport rim) untuk pengendalian motosikal yang lebih cekap dan kelihatan bergaya, panel paparan meter elektronik dengan penunjuk aras untuk petrol, keupayaan bateri dan minyak enjin. Selain itu, ia juga dilengkapi dengan Meter RPM beranalog dan Pengesan Posisi Pendikit Minyak Throttle Positioning Sensor (TPS) yang berupaya mengoptimumkan penggunaan bahan api serta lampu yang lebih terang. Ianya juga menampilkan empat corak warna menarik iaitu oren uranium, hijau kriptonia, silver (perak) titanium dan putih millenia serta grafik yang mampu menepati citarasa golongan yang mahukan ketrampilan sporty, berani dan berevolusikan generasi terkini.